《谒罗池庙》
明代·韩守益

尝闻柳州柳，今到柳州城。谒庙双旌去，看碑百感生。

远人严祀典，遗像著高名。庭树参天绿，神来瘴疠清。

作者简介：明湖广石首人，字仲修，号樗寿。应贤良文学聘，为广西佥事，有安抚民人功，迁河南道御史。因直言忤旨，谪充国子监膳夫供事。寻复为御史，凡三历台谏，屡起屡谪。帝尝命力士用铁锤击令仆地。改春坊中允。后以病归。有《樗寿集》。